菲律賓響2014年向國際常設仲裁法院提出南海主權爭議官司，預計法庭最快響2016年5月作出裁決，而中國早就已經講明唔會接受裁決結果，不過有分析話，響今次選舉入面除咗杜特地，其餘候選人都冇明確講明點樣處理南海爭議，加上外交政策向來都唔係菲律賓選舉嘅政治主軸，所以南海主權糾紛對大選結果係冇咩影響。